Source: https://www.riigiteataja.ee/akt/256049?tegevus=salvesta-link
Timestamp: 2019-11-22 13:50:59+00:00
Document Index: 3056656

Matched Legal Cases: ['§ 1', '§ 2', '§ 8', '§ 4', '§ 10', '§ 8', '§ 9', '§ 10', '§ 12', '§ 13', '§ 14', '§ 15', '§ 16']

Individuaalse töövaidluse lahendamise seaduse muutmise seadus – Riigi Teataja
Individuaalse töövaidluse lahendamise seaduse muutmise seadus
RT I 2003, 15, 83
Vabariigi Presidendi 10. veebruari 2003. a otsusega nr 334
I. Individuaalse töövaidluse lahendamise seaduses (RT I 1996, 3, 57; 2000, 25, 144) tehakse järgmised muudatused:
§ 1. Paragrahvi 6 täiendatakse lõikega 4 järgmises sõnastuses:
« (4) Nõue loetakse tähtajal esitatuks, kui see on töövaidluskomisjonile üle antud või esitatud sideasutusele ärasaatmiseks hiljemalt tähtaja viimasel päeval.»
§ 2. Paragrahvi 7 lõige 3 muudetakse ja sõnastatakse järgmiselt:
« (3) Kui tähtaja viimane päev satub puhkepäevale, rahvuspühale või riigipühale, loetakse tähtpäev saabunuks puhkepäevale, rahvuspühale või riigipühale järgneval esimesel tööpäeval.»
« § 8. Aegumise kohaldamine ja peatumine»;
« (5) Töösuhtest tuleneva nõude aegumine peatub töövaidluskomisjoni menetluse ajaks. Tsiviilseadustiku üldosa seaduses (RT I 2002, 35, 216) aegumise peatumise kohta sätestatut kohaldatakse vastavalt.»
§ 4. Paragrahvi 10 lõiget 2 täiendatakse kolmanda lausega järgmises sõnastuses:
«Käesolevas seaduses sätestatud juhtudel on töövaidluskomisjoni juhataja pädev vaidlust ainuisikuliselt lahendama.»
« (21) Töövaidluse võib lahendada töövaidluskomisjoni juhataja ainuisikuliselt, kui pool, kelle vastu nõue on esitatud, tunnustab oma kirjalikus vastuses kõiki avalduses esitatud nõudeid.»;
2) lõikes 4 asendatakse sõna «töötaja» sõnaga «ametnik».
« (2) Töövaidluskomisjoni töös osalemise aja eest makstakse töötajate ja tööandjate esindajatele töötasu ja hüvitatakse lähetuskulud Tööinspektsiooni eelarvest. Töötasu on riigiteenistujate ametinimetuste ja palgaastmestiku seaduse (RT I 1996, 15, 265; 89, 1590; 1998, 36/37, 552; 1999, 95, 843; 97, 858; 2000, 51, 320; 58, 376; 2002, 21, 117) § 10 lõike 7 punktis 1 sätestatud palgaastme kõrgeimale astmele vastava palgamäära ja kordaja 0,6 korrutis.»;
« (3) Töötasu makstakse töötajate ja tööandjate esindajatele vastavalt istungi kestusele arvestusega 1 tund = 1/8 käesoleva paragrahvi lõikes 2 toodud töötasu alusel arvutatud päevapalgast.»
« (1) Töövaidluskomisjon otsustab töövaidlusasja menetlusse võtmise kolme tööpäeva jooksul pärast kirjaliku avalduse esitamist töövaidluskomisjonile.»;
« (11) Avaldus esitatakse kirjalikult kahes eksemplaris töötaja töökohajärgsele töövaidluskomisjonile. Kui töötaja töökoht on töölepingus kindlaks määratud mitut maakonda hõlmavas piirkonnas, esitatakse avaldus tööandja asukoha- või elukohajärgsele töövaidluskomisjonile.»;
« (3) Töövaidluskomisjonile esitatavas avalduses märgitakse järgmised andmed:
6) dokumentaalsed tõendid, millega nõuet põhjendatakse.»;
« (4) Avaldusele lisatakse dokumentaalsed tõendid, mis avalduses lisana on märgitud. Avaldajal on õigus taotleda, et töövaidluskomisjon kuulaks ära tunnistajad ning nõuaks teiselt poolelt dokumentaalsete tõendite esitamist.»
§ 8. Paragrahvi 15 tekst loetakse lõikeks 1 ja täiendatakse lõigetega 2 ja 3 järgmises sõnastuses:
« (2) Lisaks käesoleva paragrahvi lõikes 1 sätestatule lõpetab töövaidluskomisjon asja menetluse, kui:
(3) Asja menetluse lõpetamisel käesoleva paragrahvi lõike 2 punktis 2 sätestatud alusel uuendab töövaidluskomisjon asja menetluse, kui avaldaja taotleb töövaidlusasja uuesti menetlusse võtmist. Sellisel juhul kohaldatakse aegumise kohta sätestatut.»
§ 9. Paragrahvi 16 lõikes 3 asendatakse sõna «avaldaja» sõnaga «poole».
§ 10. Paragrahvi 17 täiendatakse lõikega 21 järgmises sõnastuses:
« (21) Komisjoni juhataja määrab tähtpäeva, milleks isik, kelle vastu nõue on esitatud, teatab kirjalikult, kas tunnustab või ei tunnusta avaldaja nõuet ning koos tõenditega põhjendab seda.»
« (11) Kui isik, kelle vastu nõue on esitatud, seda täies ulatuses tunnustab, võib töövaidluse poolte kirjalikul nõusolekul selle läbi vaadata nende kohalolekuta.»;
« (4) Kui isik, kelle vastu nõue oli esitatud, ei ilmu istungile mõjuva põhjuseta või on esitanud kirjaliku nõusoleku avalduse läbivaatamiseks tema kohalolekuta, võib töövaidluskomisjon teha otsuse tema kohalolekuta.»
§ 12. Paragrahvi 19:
1) lõiget 3 täiendatakse neljanda lausega järgmises sõnastuses:
«Ainuisikulise töövaidluskomisjoni juhataja taandamise otsustab Tööinspektsiooni peadirektor.»;
2) täiendatakse lõigetega 5–6 järgmises sõnastuses:
« (5) Taandus esitatakse komisjoni istungil enne asja sisulise läbivaatamise algust. Taanduse hilisem esitamine on lubatud ainult juhul, kui taanduse avaldajale on taandamise alus teatavaks saanud pärast asja läbivaatamise algust.
(6) Töövaidluskomisjoni juhataja ja komisjoniliige on kohustatud ennast taandama enne asja istungile arutamiseks määramist või istungi ajal, kui ta ei saa jääda asja lahendamisel erapooletuks või on huvitatud asja lõpplahendusest. Taandus peab olema põhjendatud. Taandus otsustatakse käesoleva paragrahvi lõigetes 3 ja 4 sätestatud korras.»
§ 13. Paragrahvi 20:
« (21) Avaldajal on õigus istungil avalduses esitatud nõuetest osaliselt või täielikult loobuda.»;
« (41) Tunnistajad kuulatakse ära üksteisest eraldi. Ärakuulamata tunnistajad ei või asja arutamise ajal viibida istungiruumis.»
§ 14. Paragrahvi 22 täiendatakse lõikega 31 järgmises sõnastuses:
« (31) Töövaidlusasjas, milles pool, kelle vastu on nõue esitatud, on nõuet täies ulatuses tunnustanud, teeb otsuse komisjoni juhataja ainuisikuliselt.»
§ 15. Paragrahv 23 muudetakse ja sõnastatakse järgmiselt:
(2) Otsuse teatavakstegemise päeval antakse pooltele otsuse ärakiri või saadetakse pooltele samal päeval posti teel.»
II. § 16. Käesolev seadus jõustub 2003. aasta 1. juulil.